## Naredba o vođenju nadzorne knjige o tekućim i kapitalnim poslovima s inozemstvom

### NN 145/2003 (16.9.2003.), Naredba o vođenju nadzorne knjige o tekućim i kapitalnim poslovima s inozemstvom

# MINISTARSTVO FINANCIJA

2128

Na
temelju članka 50. stavak 4. Zakona o deviznom poslovanju (»Narodne novine«,
br. 96/03), ministar financija donosi

## NAREDBU

### o voĐenju nadzorne knjige o tekuĆim i kapitalnim poslovima s inozemstvom

OpĆe odredbe

I.

(1) Ovom Naredbom uređuje se sadržaj nadzorne knjige
i način na koji rezidenti vode nadzornu knjigu o tekućim i kapitalnim poslovima
s nerezidentima.

(2) Propisani podaci unose se u nadzornu knjigu
neovisno o tome upisuju li se ti podaci u posebne knjige i evidencije temeljem
drugih propisa.

(3) U nadzornu knjigu unose se podaci o svakom sklop­ljenom
tekućem i kapitalnom poslu s inozemstvom te o plaća­njima i naplati po tim
poslovima u stranim sredstvima plaćanja i u kunama.

II.

Nadzorne knjige u smislu ove Naredbe, poslovne su
knjige u kojima se, u svakoj zasebno, razvrstavaju i evidentiraju sklopljeni
tekući i kapitalni poslovi s nerezidentima nastali s osnove:

1. trgovine robom,

2. prometa usluga,

3. ostalih tekućih poslova koji obuhvaćaju:uobičajene
kratko­ročne bankarske i kreditne instrumente, plaćanje kamata i neto-dohotka
od ostalih ulaganja, plaćanje na ime amortizacije zajmova, smanjenje
vrijednosti izravnih ulaganja i raspodjelu dobiti na osnovi udjela u vlasništvu,
prijenose s osnove likvidiranih šteta na temelju ugovora o osiguranju, naknade
za koncesije, članarine, kazne (penale) i dr.,

4. kreditnih poslova,

5. izravnih ulaganja,

6. ulaganja u nekretnine,

7. poslova s vrijednosnim papirima na tržištu
kapitala i tržištu novca te poslova s udjelima u investicijskim fondovima,

8. osiguranja,

9. depozitnih poslova,

10. ostalog kretanja kapitala: autorske naknade
(patenti, dizajn, trgovačke marke, izumi), povrati u slučaju otkaza ugovora i
pogrešnih uplata, obeštećenja i slično.

III.

Nadzornu knjigu dužni su voditi sljedeći rezidenti:

1. pravne osobe sa sjedištem u Republici Hrvatskoj,
osim njihovih podružnica u inozemstvu,

2. podružnice stranih trgovačkih društava i trgovaca
pojedinaca upisane u registar koji se vodi kod nadležnog tijela državne vlasti
ili uprave u Republici Hrvatskoj,

3. trgovci pojedinci, obrtnici i druge fizičke osobe
sa sje­dištem odnosno prebivalištem u Republici Hrvatskoj koje samostalnim
radom obavljaju gospodarsku djelatnost za koju su regis­trirane.

IV.

Banke su dužne voditi nadzornu knjigu o sklopljenim
tekućim poslovima s nerezidentima kada te poslove obavljaju u svoje ime i za
svoj račun.

VoĐenje i Čuvanje nadzorne knjige

V.

(1) Nadzorna knjiga može se voditi u obliku uvezane
knjige, kartica ili elektronskog zapisa, odnosno u onom obliku koji omogućuje
uvid i kontrolu deviznog poslovanja rezidenta.

(2) Odgovorna osoba mora ovjeriti nadzornu knjigu
koja se vodi u obliku uvezane knjige ili kartica, odnosno ovjeriti ispis
nadzorne knjige kada se ona vodi u obliku elektronskog zapisa.

(3) Nadzorna knjiga mora biti dostupna deviznoj
kontroli odmah, a najkasnije sljedeći radni dan.

(4) Sve isprave iz kojih se podaci unose u nadzornu
knjigu i isprave čije se oznake upisuju u nadzornu knjigu kao povezne reference
moraju biti dostupne deviznoj kontroli najkasnije slje­deći radni dan.

(5) Nadzorna knjiga čuva se najmanje šest godina.

Unos podataka u nadzornu knjigu

VI.

(1) Podaci koji se unose u nadzornu knjigu zasnivaju
se na ispravama o tekućim i kapitalnim transakcijama s inozemstvom.

(2) Podaci se u nadzornu knjigu unose svaki zasebno
redoslijedom kako nastaju i to u roku pet dana od dana primitka isprave.

(3) Odgovorna osoba dužna je ovjeriti naknadne
ispravke unesenih podataka u nadzornu knjigu.

Obvezni sadrŽaj nadzorne knjige

VII.

Svaka vrsta nadzorne knjige
iz točke II. ove Naredbe mora sadržavati sljedeće podatke:

– redni broj i datum unosa
podataka,

– oznaku i datum isprave koja
je osnovom za izvršenje plaćanja ili naplate (predugovor, ugovor, pismo
namjere, pred­račun, račun, zaključnica...),

– naziv tvrtke i zemlju
sjedišta nerezidenta s kojim je sklop­ljen posao,

– ugovorenu vrijednost posla,

– naznaku u čije je ime i za
čiji je račun sklopljen posao,

– postotak ugovorene
zastupničke ili posredničke provizije,

– datum, iznos i način
izvršenog plaćanja ili naplate odnosno prijenosa sredstava (instrument platnog
prometa, gotovina ili drugi oblik),

– oznaku i datum odobrenja
ili rješenja dobivenog od tijela državne uprave ili pravnih osoba s javnim
ovlastima, sukladno odredbama Zakona o deviznom poslovanju, za sklapanje i
izvršavanje poslova iz područja tekućih i kapitalnih transakcija s inozemstvom
(odobrenja Hrvatske narodne banke, potvrda Ministarstva financija - Porezne
uprave, odobrenja prospekta Komisije za vrijednosne papire Republike
Hrvatske…),

– oznaku rednog broja i
godine unosa podataka ako je posao već upisan u neku od nadzornih knjiga.

VIII.

Nadzorna
knjiga uvoza robe, odnosno nadzorna knjiga izvoza robe, uz podatke iz točke
VII. ove Naredbe, treba sadržavati:

– broj
i datum jedinstvene carinske deklaracije (JCD),

– podatke o zemlji podrijetla robe*,* zemlji iz
koje se roba uvozi, odnosno zemlji u koju se roba izvozi.

IX.

Nadzorna knjiga investicijskih radova u inozemstvu,
uz podatke iz točke VII. ove Naredbe, treba sadržavati i sljedeće podat­ke:

– naziv i sjedište nositelja posla; ako investicijske
radove izvodi više rezidenata, potrebno je navesti nazive i sjedišta svih
sudionika (kooperanata) u poslu,

– vrstu ugovorenih investicijskih radova u
inozemstvu,

– zemlju u kojoj se radovi izvode,

– vrijednost ugovorenih radova u devizama,

– rok završetka radova,

– izvore osiguranja sredstava (vlastita i tuđa) za
financiranje radova koji se izvode na kredit,

– vrijednost ulaganja u radove izvozom domaće opreme
i druge robe ili kupnjom opreme i druge robe u inozemstvu, u devizama,

– datum završetka i primopredaje radova te datum
izvršenja obračuna sa stranim naručiteljem radova,

– iznos naplate u nacionalnoj netransferabilnoj
valuti zemlje u kojoj se izvode radovi**,**

– iznos deviza u stranoj banci zadržan zbog dobrog
izvršenja posla te rok naplate tog iznosa,

– dokaz o prijenosu sredstava s deviznih računa nakon
završetka investicijskih radova,

– podatke o stranom osiguravatelju radova i opreme te
o iznosu premije osiguranja ako je tako predviđeno ugovorom o izvođenju radova,
odnosno propisima zemlje u kojoj se radovi izvode.

X.

Nadzorna knjiga izravnih ulaganja, uz podatke iz
točke VII. ove Naredbe, treba sadržavati:

– datum prijave izravnog ulaganja Hrvatskoj narodnoj
banci**.**

XI.

Nadzorna knjiga poslova s vrijednosnim papirima i
udjelima u investicijskim fondovima, uz podatke iz točke VII. ove Naredbe,
treba sadržavati i sljedeće podatke:

– vrstu vrijednosnog papira,

– izdavatelja i zemlju izdavatelja vrijednosnog
papira,

– bonitetnu ocjenu vrijednosnog papira,

– skrbničku banku u Republici Hrvatskoj preko koje je
izvršena transakcija,

– datum prijave posla Hrvatskoj narodnoj banci.

Za poslove s udjelima u investicijskim fondovima na
odgovarajući se način primjenjuju odredbe ove Naredbe koje se odnose na
nadzornu knjigu poslova s vrijednosnim papirima.

XII.

Nadzorna knjiga poslova osiguranja s nerezidentima
vodi se odvojeno:

1. za premije i isplate u svezi s osiguranjem osoba i
imovine,

2. za premije i isplate u svezi s osiguranjem kredita
odnosno zajma.

XIII.

Nadzorna knjiga depozitnih poslova rezidenta sa
stranim financijskim institucijama, uz podatke iz točke VII. ove Naredbe, treba
sadržavati i sljedeće podatke:

– vrstu posla odnosno namjenu za koju se otvara račun
u inozemstvu,

– broj i datum ugovora o otvaranju računa, te naziv i
sjedište strane financijske institucije,

– broj otvorenog računa,

– rok i produženje roka na koji je račun otvoren,
odobreni iznos stanja sredstava na računu,

– datum dostave izvješća Hrvatskoj narodnoj banci o
stanju sredstava na računu u inozemstvu,

– datum povrata sredstava u zemlju,

– datum zatvaranja računa,

– datum dostave obavijesti Hrvatskoj narodnoj banci o
zatvaranju računa u inozemstvu.

XIV.

Nadzorna knjiga kreditnih poslova, uz podatke iz
točke VII. ove Naredbe, treba sadržavati i sljedeće podatke:

– datum i broj zaključenog ugovora o kreditu ili o
jamstvu ili založnom pravu, odnosno otkupu potraživanja,

– iznos kredita u valuti,

– vrstu i namjenu kredita,

– banku preko koje se koristi kredit,

– datum prijenosa sredstava kredita na račun banke u
zemlji ili inozemstvu,

– kamatnu stopu i ukupnu svotu kamata,

– troškove po kreditu,

– instrument osiguranja,

– datum prijave kreditnog posla i transakcija po
kreditu Hrvatskoj narodnoj banci.

Prijelazne i zavrŠne odredbe

XV.

Danom
primjene ove Naredbe prestaje vrijediti Naredba o vođenju nadzorne knjige
svakog sklopljenog vanjskotrgovinskog posla i kreditnog posla s inozemstvom
(»Narodne novine«, br. 112/93).

XVI.

Ova
Naredba stupa na snagu osmog dana od dana objave u »Narodnim novinama«, a
primjenjuje se od 1. siječnja 2004.

Klasa: 011-01/03-01/66

Urbroj: 513-11/03-4

Zagreb,
12. rujna 2003.

Ministar
financija **dr. Mato Crkvenac,** v. r.

Naredba, NN 145/2003-2128